2020. gada 30. aprīlī Noteikumi Nr. 255

Rīgā (prot. Nr. 29 11. §)

**Grozījums Ministru kabineta 2013. gada 21. maija noteikumos Nr. 281 "Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem"**

Izdoti saskaņā ar

Izglītības likuma 14. panta 19. punktu un

Vispārējās izglītības likuma

4. panta 11. punktu

Izdarīt Ministru kabineta 2013. gada 21. maija noteikumos Nr. 281 "Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem" (Latvijas Vēstnesis, 2013, 107. nr.; 2019., 166. nr.) grozījumu un papildināt noteikumus ar 38. punktu šādā redakcijā:

"38. Valsts pārbaudījumi 2019./2020. mācību gadā par vispārējās vidējās izglītības ieguvi ir:

38.1. trīs obligātie eksāmeni:

38.1.1. centralizētais eksāmens latviešu valodā;

38.1.2. centralizētais eksāmens vienā svešvalodā pēc izglītojamā izvēles;

38.1.3. centralizētais eksāmens matemātikā;

38.2. ja izglītojamais vēlas, – viens vai vairāki izvēles eksāmeni, kas atbilst vienam no šādiem nosacījumiem:

38.2.1. mācību priekšmetā, kurā eksāmenu organizē Valsts izglītības satura centrs (izņemot šo noteikumu 38.1. apakšpunktā minētos eksāmenus);

38.2.2. mācību priekšmetā, kura apjoms izglītības programmā nav mazāks par 105 mācību stundām un kurā eksāmenu organizē pašvaldības izglītības speciālists, izglītības pārvaldes iestāde vai izglītības iestāde."

Ministru prezidents A. K. Kariņš

Izglītības un zinātnes ministre I. Šuplinska